open-index/open-wikipedia-markdown huggingface dataset:
Some Girls

Το ***Some Girls*** είναι το 14ο βρετανικό και 16ο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 9 Ιουνίου του 1978 μέσω της δισκογραφικής εταιρείας "Rolling Stones Records".

## Εμπορική επιτυχία
Το συγκεκριμένο άλμπουμ υπήρξε το τρίτο συνεχόμενο του συγκροτήματος που έφθασε ως την κορυφή του αμερικάνικου Billboard και την δεύτερη θέση των βρετανικών τσαρτ. Έχει βραβευθεί ως εξαπλά πλατινένιος δίσκος, όντας το άλμπουμ με τις μεγαλύτερες πωλήσεις για τους Rolling Stones, στις Ηνωμένες Πολιτείες. Στην μεγάλη του επιτυχία βοήθησε το σινγκλ "*Miss You*" που έφθασε στο # 1 το καλοκαίρι του 1978, ακολουθούμενο από το "*Beast of Burden*" λίγους μήνες αργότερα, που έφθασε στην όγδοη θέση.

## Εξώφυλλο
Το εξώφυλλο του είναι δημιουργία του Πίτερ Κόριστον, ο οποίος σχεδίασε και τα τρία επόμενα εξώφυλλα του συγκροτήματος. Το εξώφυλλο ήταν μία παλιά διαφήμιση της "Valmor Products Corporation", με τα πρόσωπα διάσημων καλλιτεχνών. Ως αποτέλεσμα, η Λουσίλ Μπολ, η Ράκελ Γουέλς, η Φάρα Φόσετ, η Λάιζα Μινέλι (εκπροσωπώντας την μητέρα της, Τζούντι Γκάρλαντ), όπως και οι κατέχοντες των δικαιωμάτων της Μέριλιν Μονρόε, έκαναν μήνυση στο συγκρότημα για την χρήση των προσώπων τους χωρίς άδεια.

Σύντομα, το άλμπουμ επανεκδόθηκε με νέο εξώφυλλο, όπου είχαν αφαιρεθεί τα πρόσωπα των διασημοτήτων, ακόμη και αυτών οι οποίοι δεν είχαν μηνύσει τους Rolling Stones. Στην θέση τους υπήρχε μία μαύρη σκιά προσώπου με πανκ κούρεμα και αναγραφόταν η φράση "*Pardon our appearance - cover under re-construction*" (μτφ. "συγχωρέστε την εμφάνιση μας - εξώφυλλο υπό αναδημιουργία").

## Κριτικές και αποδοχή
Οι κριτικές για τον δίσκο υπήρξαν ιδιαίτερα θετικές, με το "AllMusic" να το βαθμολογεί με την άριστη βαθμολογία των πέντε αστέρων, ο Robert Christgau με A, το "ΝΜΕ" με 9 / 10, το "The A.V. Club" με Α, το "Sputnik Music" με μέσο όρο βαθμολογιών 4 / 5 και το "The Rolling Stone Album Guide" με 5 / 5.

Το 2003, το "Rolling Stone" τοποθέτησε το άλμπουμ στην 269η θέση της λίστας με τα "500 καλύτερα άλμπουμ όλων των εποχών", στης οποίας την ανανέωση εννέα χρόνια αργότερα έπεσε μία θέση.

## Λίστα Τραγουδιών
* *Όλα τα κομμάτια είναι συνθέσεις των [[Μικ Τζάγκερ]] και [[Κιθ Ρίτσαρντς]], εκτός αν σημειώνεται διαφορετικά.*

## Θέσεις τσαρτ

## Βραβεία

## Μέλη των Rolling Stones
Οι μουσικοί οι οποίοι ηχογράφησαν τα κομμάτια του "*Some Girls*" ήταν οι εξής:
* **[[Μικ Τζάγκερ]]** - φωνητικά, κιθάρα, φυσαρμόνικα, πιάνο
* **[[Κιθ Ρίτσαρντς]]** - κιθάρα, φωνητικά, μπάσο, πιάνο
* **[[Ρον Γουντ]]** - κιθάρα, φωνητικά, μπάσο, μπάσο τύμπανο
* **[[Μπιλ Γουάιμαν]]** - μπάσο, συνθεσάιζερ, μαρίμπα
* **[[Τσάρλι Γουάτς]]** - τύμπανα

;*Γκεστ συμμετοχές*
* **Τζέιμς "Sugar Blue" Γουάιτινγκ** - φυσαρμόνικα
* **Ίαν ΜακΛάγκαν** - πιάνο, πλήκτρα
* **Μελ Κόλινς** - σαξόφωνο
* **[[Σάιμον Κερκ]]** - κόνγκα

## Παραπομπές


## Πηγές
* Some Girls - The Rolling Stones | Songs, Reviews, Credits | AllMusic
* The Rolling Stones - Some Girls | Sputnikmusic
* Some Girls | The Rolling Stones

Κατηγορία:Δισκογραφία των Rolling Stones
Κατηγορία:Άλμπουμ του 1978
Μαξ Γιάκομπ Φρίντλεντερ

Ο **Μαξ Γιάκομπ Φρίντλεντερ** (Max Jacob Friedländer, Βερολίνο, 5 Ιουνίου 1867 - Άμστερνταμ, 11 Οκτωβρίου 1958) ήταν Γερμανός ιστορικός της τέχνης. Ήταν εβραϊκής καταγωγής, γεννήθηκε στο Βερολίνο και σπούδασε στο Μόναχο, τη Φλωρεντία και τη Λειψία, όπου ολοκλήρωσε τη διατριβή του για τον Άλμπρεχτ Άλτντορφερ. Από το 1908 ήταν επικεφαλής στο Μουσείο Χαλκογραφίας του Βερολίνου (Kupferstichkabinett) και το 1924 έγινε διευθυντής της Πινακοθήκης του Βερολίνου. Μαζί με τον Βίλχελμ φον Μπόντε βοήθησε ώστε να εμπλουτιστούν οι συλλογές των μουσείων του Βερολίνου. Με την άνοδο των Ναζί στην εξουσία το 1933 αναγκάστηκε να παραιτηθεί από διευθυντής και το 1939 να εγκαταλείψει τη Γερμανία, μεταναστεύοντας στην Ολλανδία, όπου έζησε μέχρι τον θάνατό του.

Έγραψε περισσότερα από 600 βιβλία και άρθρα για τη γερμανική και ολλανδική τέχνη. Σπουδαιότερη θεωρείται η εργασία του *Die altniederländische Malerei* (1924-33) για την πρώιμη φλαμανδική ζωγραφική, που εκδόθηκε στο Βερολίνο. Πρόκειται για μια εκτεταμένη μελέτη της φλαμανδικής τέχνης του 15ου και 16ου αιώνα που παραμένει μέχρι σήμερα σημείο αναφοράς. Από τις μονογραφίες του ξεχωρίζουν αυτές για τον Γερμανό ζωγράφο Μαξ Λίμπερμαν, τον Άλμπρεχτ Ντύρερ, τον Λούκας φαν Λέιντεν, τον Πίτερ Μπρίγκελ και τον Χανς Μέμλινγκ.

## Παραπομπές


## Πηγές
* Andreas Kreul. "Friedländer, Max Jacob." *Grove Art Online. Oxford Art Online*. Oxford University Press. Web. 7 Jun. 2016
* Winkler, Friedrich, "Friedländer, Max Jacob" in: Neue Deutsche Biographie 5 (1961), S. 455-456 [Onlinefassung]; URL: http://www.deutsche-biographie.de/pnd118693441.html

## Εξωτερικοί σύνδεσμοι
* 

Κατηγορία:Ιστορικοί της τέχνης
Κατηγορία:Πρώιμη φλαμανδική ζωγραφική
Οριόλ Ζουνκέρας

Ο **Οριόλ Ζουνκέρας ι Μπίες** (Oriol Junqueras i Vies, Βαρκελώνη, 11 Απριλίου 1969) είναι Καταλανός ιστορικός και πολιτικός, πρόεδρος της Ρεπουμπλικανικής Αριστεράς της Καταλονίας από το 2011 και αντιπρόεδρος της Ζενεραλιτάτ (μεταξύ 2015 και 2017). Έχει υπάρξει δήμαρχος του Σαν Μπισένς δελς Ορτς.

## Βιογραφία

### Εκπαίδευση
Στα μαθητικά του χρόνια φοίτησε σε ιταλικό σχολείο της Βαρκελώνης. Ακαδημαϊκά, ξεκίνησε με σπουδές στα οικονομικά αλλά εν τέλει απέκτησε πτυχίο πάνω στη Μοντέρνα και Σύγχρονη Ιστορία από το Πανεπιστήμιο της Βαρκελώνης και διδακτορικό στην ιστορία της οικονομικής σκέψης από το Αυτόνομο Πανεπιστήμιο της ίδιας πόλης. Η διατριβή του ανέλυε τις απαρχές της σύγχρονης οικονομικής σκέψης στην δυτική Μεσόγειο τον 17ο αιώνα. Εργάστηκε ως καθηγητής στο Τμήμα Μοντέρνας και Σύγχρονης Ιστορίας στο Αυτόνομο Πανεπιστήμιο της Βαρκελώνης, πραγματοποιώντας έρευνα στο Βατικανό και έχει συνεισφέρει σε διάφορα τηλεοπτικά και ραδιοφωνικά προγράμματα των καταλανικών ΜΜΕ σχετικών με την ιστορία ενώ έχει συγγράψει αρκετά βιβλία γύρω από ιστορικά θέματα.

### Πολιτική πορεία
Στις Ευρωεκλογές του 2009 εκλέχθηκε ως ανεξάρτητος και εντάχθηκε στη Συμμαχία των Πρασίνων. Τον Ιούνιο του 2011 εκλέχθηκε δήμαρχος του Σαν Μπισένς δελς Ορτς με την υποστήριξη των Πράσινων της Καταλονίας, της Εναλλακτικής Αριστεράς και της Σύγκλισης και Ένωσης, αφήνοντας στην αντιπολίτευση το Σοσιαλιστικό Κόμμα της Καταλονίας.

Έγινε βουλευτής του καταλανικού κοινοβουλίου τον Νοέμβριο του 2012 και τέθηκε επικεφαλής της κοινοβουλευτικής ομάδας του κόμματός του. Ένα μήνα αργότερα υπόγραψε με τον τότε πρόεδρο της Ζενεραλιτάτ, Αρτούρ Μας, συμφωνία σταθεροποίησης της κυβέρνησης που όριζε το 2014 ως το έτος διεξαγωγής δημοψηφίσματος για την ανεξαρτητοποίηση της Καταλονίας. Στις καταλανικές εκλογές του 2015 συμμετείχε στον συνασπισμό Μαζί για το Ναι. Ορίστηκε αντιπρόεδρος της καταλανικής κυβέρνησης και υπεύθυνος για το τμήμα Οικονομικών.

### Φυλάκιση
Ως αποτέλεσμα της συμβολικής ανακήρυξης της ανεξαρτησίας της Καταλονίας τον Οκτώβριο του 2017, ο Οριόλ Ζουνκέρας και έτεροι πολιτικοί που συμμετείχαν στην κυβέρνηση του Κάρλες Πουτζδεμόν προφυλακίστηκαν τον Νοέμβριο του ίδιου έτους μετά από απόφαση του Συνταγματικού Δικαστηρίου της Ισπανίας με την κατηγορίας της εξέγερσης.

## Λοιπά στοιχεία
Έχει δηλώσει δημόσια ότι είναι πιστός καθολικός χριστιανός και έχει δύο παιδιά.

## Παραπομπές


## Εξωτερικοί σύνδεσμοι
* Επίσημη ιστοσελίδα του Οριόλ Ζουνκέρας 

Κατηγορία:Καταλανοί πολιτικοί
Στήλες στο Αρμάζι

Με την ονομασία **Στήλες στο Αρμάζι** (γεωργιανά: არმაზის სტელა, ) μπορεί να αναφέρονται:

* Στήλη Βεσπασιανού στο Αρμάζι, του 75 ΚΕ
* Στήλη Σηραπείτιδος στο Αρμάζι, του 150 ΚΕ
Αρμάζι (αποσαφήνιση)

Με την ονομασία **Αρμάζι** (γεωργιανά: არმაზი, ) μπορεί να αναφέρονται:

*Αρμάζι, η αρχαία πόλη *Αρμοζική* στη Γεωργία,
*Αρμάζι, ειδωλολατρική θεότητα των αρχαίων Γεωργιανών,
*Αρμάζι, εκκλησία του 9ου αιώνα στη Γεωργία, 
* Αρμάζι, αρσενικό όνομα στη Γεωργία

## Δείτε επίσης
*Στήλες στο Αρμάζι, στήλες που βρέθηκαν στο Αρμάζι.
Βελοσιραπτορίνες

Οι **Βελοσιραπτορίνες** (*Velociraptorinae*) είναι μια ταξινομική υποοικογένεια που ανήκει στην ομάδα των θηριόποδων της μεγαλύτερης οικογένειας των Δρομεοσαυρίδων (*Dromeosauridae*). Έζησαν απο την ύστερη Ιουράσια περίοδο μέχρι την ύστερη Κρητιδική περίοδο. Το όνομα τους, Velociraptorinae, προέρχεται απο τις λατινικές λέξεις *velox*: γρήγορος, ταχύς και *raptor*: λεηλάτης, λαφυραγωγός.

Αυτή η ομάδα δημιουργήθηκε απο τον παλαιοντολόγο Rinchen Barsbold το 1983 κατ' αρχήν για να περιλαμβάνει τα δύο είδη Βελοσιράπτορα.

Κατηγορία:Δρομεοσαυρίδες
Χανς Φρέντεμαν ντε Φρις

Ο **Χανς Φρέντεμαν ντε Φρις** (φλαμανδικά: **Hans Vredeman de Vries**, 1527 – περ. 1607) ήταν ολλανδικής καταγωγής Φλαμανδός ζωγράφος, αρχιτέκτονας και μηχανικός της ολλανδικής Αναγέννησης. Είναι ιδιαίτερα γνωστός για την έκδοση, το 1583, του πονήματός του για τη σχεδίαση κήπων και για τα βιβλία του με τα πολλά παραδείγματα αρχιτεκτονικών διακοσμητικών (1565) και την προοπτική (1604).

## Βιογραφία

Ο ντε Φρις γεννήθηκε και μεγάλωσε στο Λέουβαρντεν της επαρχίας Φρίσλαντ στη βόρεια Ολλανδία. Το 1546 μετέβη στο Άμστερνταμ και στο Κάμπεν, ενώ το 1549 μετοίκησε στο Μέχελεν, όπου βρισκόταν η έδρα του Ανωτάτου Δικαστηρίου. Ο αδελφός του Σεμπάστιαν ήταν οργανίστας στην τοπική εκκλησία. Ο Χανς σχεδίασε διακοσμήσεις για τις θριαμβευτικές εισόδους των Καρόλου Ε΄ και του Φιλίππου Β΄ της Ισπανίας. Μελετώντας τον Βιτρούβιο και τον Σεμπαστιάνο Σέρλιο (από μεταφράσεις του δασκάλου του Πίτερ Κούκε φαν Ελστ), έγινε διεθνώς γνωστός ειδικός στην προοπτική. Συνέχισε τη σταδιοδρομία του στην Αμβέρσα, όπου ονομάστηκε αρχιτέκτονας της πόλης και μηχανικός των οχυρώσεών της. Μετά το 1585 διέφυγε από την Αμβέρσα λόγω της ισπανικής κατοχής από τον Αλεσσάντρο Φαρνέζε, Δούκα της Πάρμα. Τότε ήταν που οι Διαμαρτυρόμενοι αναγκάστηκαν να εγκαταλείψουν την πόλη μέσα στο χρονικό όριο της διετίας. Ο ντε Φρις μετέβη στη Φρανκφούρτη και εργάστηκε στο Βολφενμπύττελ, σχεδιάζοντας μιαν οχύρωση και νέα πολεοδομική διάταξη της πόλης για τον Δούκα του Μπρούνβικ - Λύνεμπουργκ, Γιούλιους. Με τον θάνατο του Δούκα το σχέδιο εγκαταλείοφθηκε και ο Χανς εργάστηκε στο Αμβούργο, στο Ντάντσιχ (1592), στην Πράγα (1596) και στο Άμστερνταμ (1600). Στα ταξίδια του είχε ως σύντροφο τον Χέντρικ Ερτς και τον γιο του, Πάουλ Φρέντεμαν ντε Φρις, και οι δυό τους ζωγράφοι. Ζωγράφος ήταν, επίσης, και ο άλλος του γιος, Σάλομον ντε Φρις.

Ο ντε Φρις προσπάθησε να καταλάβει μια θέση στο Πανεπιστήμιο του Λέιντεν το 1604. Δεν είναι γνωστό πού και πότε απεβίωσε, καταγράφεται ωστόσο ότι ο γιος του, Πάουλ, ζούσε στο Αμβούργο όταν τον κληρονόμησε.

## Παραπομπές


## Πηγές
* 
* 

## Βιβλιογραφία
* Hans Jantzen, *Das Niederländische Architekturbild*, Braunschweig, Klinkhardt & Biermann, 1910
* Bernard G. Maillet, *La Peinture Architecturale des Ecoles du Nord : les Intérieurs d'Eglises 1580-1720*, Pandora Publishers Wijnegem, 2012, ISBN 9789052353371

## Εξωτερικοί σύνδεσμοι
* 
*Architectura website of the Centre d'études supérieures de la Renaissance at Tours (France) 
*The Delft University on Vredeman de Vries
* University of Heidelberg 28 Prints from "Pictores, statuarii, architecti, latomi, et quicunque principum magnificorumque virorum memoriae aeternae inservitis, adeste" (1620)
*[Ornaments by Vredeman de Vries in a museum in [Schleswig-Holstein]]
*Hans Vredeman de Vries on Artcyclopedia
*Vermeer and The Delft School, a full text exhibition catalog from The Metropolitan Museum of Art, which contains material on Hans Vredeman de Vries

Κατηγορία:Φλαμανδοί ζωγράφοι
Βαλκανικός λύγκας

Ο **Βαλκανικός λύγκας** ( *L. l. martinoi*) είναι το πιο σπάνιο υποείδος του ευρασιατικού λύγκα, ενδημικό των Βαλκανίων, που έχει εξαφανισθεί από τον ελλαδικό χώρο.

## Οικολογία
Ο βαλκανικός λύγκας είναι δασόβιο είδος, με προτίμηση στα μεσαίου και υψηλού υψομέτρου βουνά (800 - 1.400 μ.). Αυτά τα βουνά αποτελούνται από διάφορους τύπους δασών, όπου κυριαρχούν τα έλατα, διάφορα είδη *[[Πεύκο|πεύκων]]* (*Pinus sp.*)*, [[οξιά]]ς* (*Fagus orientalis*) και *[[ερυθρελάτη]]ς* (*Picea abies*)*, *αλλά και σε δάση *[[Βελανιδιά|δρυός]]* (*Quercus sp.*). Προτιμάει κυρίως περιοχές απομονωμένες και απόκρημνες, με *βράχια και πεσμένους κορμούς*.

## Κατάσταση στα Βαλκάνια
Ο βαλκανικός λύγκας επιβιώνει στην ανατολική Αλβανία, τη δυτική πρώην Γιουγκοσλαβία, με μικρότερους πληθυσμούς σε Κοσσυφοπέδιο και Μαυροβούνιο. Αποτελεί το σύμβολο της Σκοπίων και εμφανίζεται στο νόμισμα των πέντε δηναρίων. Πιστεύεται πως υπάρχουν γύρω στους 35-40 βαλκανικοί λύγκες στη χώρα, οι οποίοι περισσότεροι εθεάθησαν στο Εθνικό Πάρκο Μαυροβό. Εθεάθη επίσης την περίοδο 2011-2012 πληθυσμός λυγκών στα βόρεια βουνά της Αλβανίας, συμπεριλαμβανομένων και τα όρια του Εθνικού Πάρκου Σεβενικού. Θεωρήθηκε **Κρισίμως κινδυνεύων** στην Αλβανία και προστατεύεται με νόμο από το 1969. Υπολογίζεται πως πλέον υπάρχουν περίπου 15-20 λύγκες στη χώρα και σοβαρός λόγος αποτελεί η λαθροθηρία. Στη Βουλγαρία το τελευταίο ζώο που σκοτώθηκε ήταν στο Πιρίν το 1941. Ο βαλκανικός λύγκας βρίσκεται στο χείλος της εξαφάνισης για σχεδόν έναν αιώνα, με οριακό αριθμό λιγότερο των 100 ατόμων.

## Κατάσταση στην Ελλάδα
Δεν υπάρχουν δεδομένα για τον πληθυσμό και την τάση του. Η έρευνα που έχει διεξαχθεί μέχρι σήμερα για το λύγκα βασίστηκε κυρίως σε πληροφορίες που συγκεντρώθηκαν από συνεντεύξεις με ντόπιους κατοίκους από τη Θράκη, τη Ροδόπη, τον Βόρρα, τη Β. Πίνδο, τη Θεσσαλία και τη Στερεά Ελλάδα. Παράλληλα, σε έρευνα που διεξήχθη στο πεδίο καταγράφηκαν και αρκετά βιοδηλωτικά στοιχεία του είδους. Το μόνο που μπορεί να ειπωθεί είναι ότι η παρουσία μεμονωμένων ατόμων λύγκα στην ελληνική επικράτεια μπορεί να θεωρηθεί δεδομένη τα τελευταία 20 χρόνια, όμως οι ενδείξεις που υπάρχουν δεν είναι αρκετές για να βεβαιώσουν την παρουσία μόνιμου αναπαραγωγικού πληθυσμού στην ελληνική επικράτεια αν και ο λύγκας μπορεί να καλύψει μεγάλες αποστάσεις έως και 300 χιλιόμετρα για να κυνηγήσει και να τραφεί επομένως είναι βέβαιο ότι ο λύγκας μπαινοβγαίνει στην Ελλάδα από  την βόρεια Μακεδονία και την Αλβανία κυρίως από την πρώτη, που  υπάρχει ο μεγαλύτερος μόνιμος αναπαραγωγικός πληθυσμός του είδους.

## Παραπομπές


Κατηγορία:Αιλουρίδες
Κατηγορία:Θηλαστικά της Ευρώπης
Κατηγορία:Θηλαστικά της Ελλάδας
Αναδίπλωση

Ο λογοτεχνικός όρος **αναδίπλωση** ή **παλιλλογία** χαρακτηρίζει μια λέξη του πεζού ή ποιητικού λόγου που αμέσως μετά επαναλαμβάνεται έτσι ώστε η ίδια λέξη να ακούγεται στο λόγο δύο φορές, χωρίς όμως ανάμεσά τους να μεσολαβεί κάτι άλλο. Σκοπός της αναδίπλωσης στην λογοτεχνία είναι να προβάλει με ιδιαίτερη ένταση και έμφαση την επαναλαμβανόμενη έννοια. Χαρακτηριστικά παραδείγματα είναι οι φράσεις: 
* *"Ηλί Ηλί, λαμά σαβαχθανί" (Θεέ μου, Θεέ μου, γιατί με εγκατέλειψες);* 
* *Απρίλη, Απρίλη δροσερέ και Μάη με τα λουλούδια*.
* *T΄ άλογο! T΄ άλογο! Ομέρ Bρυώνη*
Η αναδίπλωση, μαζί με την περίφραση, επαναφορά και υποφορά είναι σχήμα λόγου που εκφράζει πλεονασμό και κατατάσσεται στην κατηγορία εκείνη που σχετίζεται με την πληρότητα του λόγου. Η χρήση και αξιοποίηση της αναδίπλωσης στην ποίηση γίνεται με πιο ελεύθερο και ουσιαστικό τρόπο, επαναλαμβάνοντας δύο ή περισσότερες φορές την ίδια έκφραση σε διαφορετικού στίχους του ποιήματος.

     Δακρυσμένο πουλί, στην Κύπρο τη θαλασσοφίλητη
     που έταξαν για να μου θυμίζει την πατρίδα, άραξα μοναχός μ' αυτό το παραμύθι,
     **αν είναι αλήθεια** πως αυτό είναι παραμύθι,
     **αν είναι αλήθεια** πως οι άνθρωποι δε θα ξαναπιάσουν
     τoν παλιό δόλο των θεών·
     **αν είναι αλήθεια** πως κάποιος άλλος Τεύκρος, ύστερα από χρόνια...*
                                                       - *Ελένη'', Γιώργος Σεφέρης

## Παραπομπές


Κατηγορία:Ρητορικές τεχνικές
Κατηγορία:Τρόπος του λέγειν
Γεώργιος Καρότσης

Ο **Γεώργιος Καρότσης** (30 Μαΐου 1901  - Μάιος 1997), του Κωνσταντίνου, ήταν Έλληνας δικηγόρος και πολιτικός. 

## Βιογραφικά στοιχεία
Γεννήθηκε στο Ναύπλιο το 1901 και ακολούθησε νομικές σπουδές στην Αθήνα. Το 1925 άρχισε να εργάζεται ως δικηγόρος και έγινε δικηγόρος παρ' Αρείω Πάγω.

Το 1955 έγινε δεύτερος αντιπρόεδρος της Βουλής και από το 1956 ως το 1961 ήταν Γενικός Γραμματέας της. Τον Οκτώβριο του 1961 παραιτήθηκε από γραμματέας της Βουλής, προκειμένου να πολιτευτεί.

Εξελέγη  βουλευτής Κοζάνης το 1951 και το 1952 με τον Ελληνικό Συναγερμό και ξανά με το κόμμα της ΕΡΕ το 1962, σε επαναληπτική εκλογή, στη θέση του Σταύρου Αθανασιάδη.

Απεβίωσε σε ηλικία 96 ετών. Κηδεύτηκε στις 10 Μαΐου 1997 στον Μητροπολιτικό Ναό Αγίου Νικολάου στην Κοζάνη.

## Παραπομπές


Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Κοζάνης
Κατηγορία:Αντιπρόεδροι της Βουλής των Ελλήνων
Χαραδιάτικα Λευκάδας

Τα **Χαραδιάτικα** είναι οικισμός της Λευκάδας στην Περιφερειακή Ενότητα Λευκάδας.

## Γενικά στοιχεία
Τα Χαραδιάτικά βρίσκονται στην ανατολική πλευρά του νησιού κοντά στον όρμο Βλυχού και νοτιοανατολικά του όρους Ελάτη σε υψόμετρο 110 μέτρα. Απέχουν περίπου 4 χιλιόμετρα νοτιοδυτικά από το Νυδρί, 1 χιλιόμετρο δυτικά από το Βλυχό ενώ 7 χιλιόμετρα δυτικά από τα Χαραδιάτικα βρίσκεται το ορεινό χωριό Άλατρο σε υψόμετρο 530 μέτρων. Το όνομα του χωριού προέρχεται από το κοντινό "φαράγγι - χαράδρα" στην περιοχή Κανάλια - Λουμπάρδα.

Αναφέρονται επίσημα, μετά την Ένωση των Επτανήσων με την Ελλάδα, το 1866 στο ΦΕΚ 9Α - 28/01/1866 να προσαρτώνται στον τότε δήμο Ελλομένου. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με το Άλαστρο και το Στενό αποτελούν την ομώνυμη κοινότητα που υπάγεται στη Δημοτική Ενότητα Ελλομένου του δήμου Λευκάδας και σύμφωνα με την απογραφή 2011 απογράφονται 142 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Λευκάδας
Κωνσταντίνος Αλεξόπουλος

Ο **Κωνσταντίνος Γ. Αλεξόπουλος** (γεν. Φάρσαλα, 20.3.1941 είναι Έλληνας δικαστής. Διετέλεσε δήμαρχος Πρέβεζας την περίοδο Σεπτεμβρίου 1974 - Μαΐου 1975.

## Βιογραφία
Ο Κωνσταντίνος Αλεξόπουλος, γιος του Γεωργίου, γεννήθηκε στις 20 Μαρτίου 1941 στα Φάρσαλα Θεσσαλίας.

Σπούδασε στη Νομική Σχολή του Αριστοτελείου Πανεπιστημίου Θεσσαλονίκης την περίοδο 1959-1965.

Δικηγόρος Καρδίτσας από 19.5.1969, με Αριθμό Μητρώου 146, σύμφωνα με απόφαση του Δικηγορικού Συλλόγου Καρδίτσας, που δημοσιεύθηκε στο Φ.Ε.Κ. 156/26.5.1969, τεύχος Γ.

Μετά από επιτυχείς εξετάσεις, διορίστηκε Ειρηνοδίκης Δομοκού την 4.3.1971.
Έγινε Πάρεδρος του Πρωτοδικείου Θεσσαλονίκης τον Αύγουστο 1972.
Έγινε Πρωτοδίκης τον Μάρτιο 1974. Υπηρέτησε κατά σειρά στην Πρέβεζα, την Άρτα, τη Λαμία και την Αθήνα.
Ενώ υπηρετούσε ως Πρωτοδίκης στην Πρέβεζα, διορίστηκε υπηρεσιακός Δήμαρχος Πρέβεζας για το διάστημα Σεπτεμβρίου 1974 - Μαΐου 1975.
Έγινε Πρόεδρος Πρωτοδικών το 1986. Υπηρέτησε κατά σειρά στη Μυτιλήνη και την Αθήνα.
Έγινε Εφέτης το 1992. Υπηρέτησε κατά σειρά στη Θεσσαλονίκη και τον Πειραιά.
Αποχώρησε εθελουσίως από το Δικαστικό Σώμα στις 10.3.1998.

Είναι παντρεμένος με την Αγλαΐα Βαϊοπούλου, κόρη του Κωνσταντίνου, και έχουν δύο παιδιά, την Βαΐα και τον Γεώργιο.

## Βιβλιογραφικές παραπομπές


Κατηγορία:Δήμαρχοι Πρέβεζας
Κατηγορία:Έλληνες δικαστικοί
Κατηγορία:Έλληνες δικηγόροι του 20ού αιώνα
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης
Διαγωνισμός Νέων Χορευτών Eurovision 1991

Ο **Διαγωνισμός Νέων Χορευτών Eurovision 1991** ήταν ο 4ος διαγωνισμός νέων χορευτών της Eurovision.Η εκδήλωσε έγινε στο δημοτικό θέατρο του Ελσίνκι,στο Ελσίνκι της Φινλανδίας στις 5 Ιουνίου του 1991.Διοργανώθηκε με συνεργασία της EBU και της YLE.15 χώρες πήραν μέρος στον διαγωνισμό ενώ συνολικά 18 χορευτές πήραν μέρος.Η Βουλγαρία έκανε ντεμπούτο ενώ,η Αυστρία,ο Καναδάς και το Ηνωμένο Βασίλειο αποχώρησαν από τον διαγωνισμό.Ωστόσο,αμφότερες η αυστριακή κρατική τηλεόραση (ORF) και ο καναδικός τηλεοπτικός σταθμός (CBC),μετέδωσαν τον διαγωνισμό.

Κάθε χώρα είχε την δυνατότητα να στείλει ένα ή δύο χορευτές,είτε γυναίκες είτε άντρες,που είχαν την δυνατότητα να εκτελέσουν ένα ή δύο χορούς.

## Τοποθεσία
*Περισσότερες πληροφορίες για την πόλη διεξαγωγής πατήστε εδώ:[[Ελσίνκι]]*

Το Δημοτικό θέατρο του Ελσίνκι,επιλέχθηκε να φιλοξενήσει τον διαγωνισμό.
αριστερά|μικρογραφία|220x220εσ|Ο χώρος διεξαγωγής του διαγωνισμού.

## Μορφή
Οι κανόνες επιτρέπουν ότι οι συμμετέχοντες χορευτές δεν πρέπει να είναι επαγγελματίες και να είναι από 16 μέχρι 21 ετών.Οι συμμετέχοντες θα παρουσιάσουν το πρόγραμμα τους που οι ίδιοι διαλέγουν,προετιμαζοντάς το εξ'αρχής.Οι κριτές είναι επαγγελματίες χορευτές με διακρίσεις,εκπροσωπόντας στοιχεία του μπαλέτου και σύγχρονου στυλ χορού.Όταν τα αποτελέσματα γίνουν φανερά,οι δύο πρώτοι,φτάνουν σε ένα είδος τελικού,που ονομάζεται τελικός γύρος.Ο τελικός γύρος περιέχει 90 δευτερόλεπτα > και 45 δευτερόλεπτα τυχαίο χορό.Ο νικητής ανακοινώνεται με την ολοκλήρωση του τελικού γύρου όπου οι κριτές ανακοινώνουν τον νικητή.

## Αποτελέσματα
Συνολικά 15 συμμετείχαν στον προκριματικό γύρο,με τις 8 από αυτές να προκρίνονται στον τελικό.
μικρογραφία|336x336εσ|
Αναλυτικά:

### Προκριματίκος γύρος
Οι χώρες με χρυσό χρώμα προκρίθηκαν στον τελικό.

### Τελικός
Βραβεία δώθηκαν στις τρεις πρώτες χώρες.Τα αποτελέσματα ποτέ δεν ανακοινώθηκαν μέχρι και σήμερα.

## Κριτική επιτροπή
*  Φινλανδία -  Jorma Uotinen (Επικεφαλής της επιτροπής)
*  Γαλλία - Josette Amiel
*  Δανία - Frank Andersen
*  Ρουμανία/ Γαλλία - Gigi Gheorghe Caciuleanu
*  Γερμανία - Peter Van Dyk
*  Γαλλία - André-Philippe Hersin
*  Ελβετία -  Heinz Spoerli
*  Σουηδία - Gösta Svalberg
*  Ισπανία - Víctor Ullate

## Δείτε επίσης
* Ευρωπαϊκή Ραδιοτηλεοπτική Ένωση
* Διαγωνισμός Τραγουδιού Eurovision 1991
* Διαγωνισμός Νέων Χορευτών Eurovision

1991
Προεδρικές εκλογές στο Τσαντ (2016)

**Προεδρικές εκλογές** διεξήχθησαν στο Τσαντ στις 10 Απριλίου 2016. Ο πρόεδρος Ιντρίς Ντεμπί επανεξελέγη για πέμπτη θητεία με ποσοστό γύρω στο 60%.

## Πλαίσιο
Ο Πρόεδρος του Τσαντ εκλέγεται από τον λαό σε 2 γύρους για πενταετή θητεία. Το σχετικό σύστημα τέθηκε σε εφαρμογή το 1996. Για να εκλεγεί ο πρόεδρος από τον πρώτο γύρο, απαιτείται να συμπληρώσει την απόλυτη πλειοψηφία. Συνολικά 23 υποψήφιοι κατέθεσαν αίτηση για να διεκδικήσουν την προεδρία. Ο πρόεδρος Ντεμπί ήταν ο επικρατέστερος υποψήφιος για τη νίκη. Ένας από τους σημαίνοντες υποψηφίους της αντιπολίτευσης, ο Νγκαρλεζί Γιορονγκάρ, εμποδίστηκε από το να κατέλθει στις εκλογές λόγω διοικητικών ανωμαλιών.
Η αντιπολίτευση της χώρας ηγήθηκε πανεθνικής απεργίας στις 24 Φεβρουαρίου 2016 σε ένδειξη διαμαρτυρίας για την συνέχιση της 26χρονης θητείας του Ντεμπί. Η εν λόγω απεργία ήταν η έκτη μέσα στη χρονιά και περιγράφηκε ως η μεγαλύτερη απεργία κατά της κυβέρνησης του προέδρου Ντεμπί. Σύνθημα της εκστρατείας ήταν το "*Ça Suffit*", που σημαίνει "Αρκετά".

Αναφορικά με την κάλυψη των εκλογών από τα ΜΜΕ, οι συνδέσεις διαδικτύου, κινητής τηλεφωνίας και η μετάδοση γραπτών μηνυμάτων διεκόπησαν. Επιπλέον, πολλοί τηλεοπτικοί δέκτες του εξωτερικού δεν μπορούσαν να καλύψουν τα γεγονότα μετά τις εκλογές, καθώς οι άδειες λήψης των σταθμών δεν ανανεώθηκαν. Ο εξοπλισμός του γαλλικού τηλεοπτικού δικτύου TV5Monde κατασχέθηκε και τα μέλη του προσωπικού του τέθηκαν υπό κράτηση για αρκετές ώρες επειδή γύριζαν σκηνές σε ένα εκλογικό κέντρο.

## Αποτελέσματα
Τα αποτελέσματα ανακοινώθηκαν από την εφορευτική επιτροπή στις 21 Απριλίου 2016 και έδειξαν νίκη για τον Ντεμπί από τον πρώτο γύρο, με ποσοστό  61,56% των ψήφων. Ο υποψήφιος της αντιπολίτευσης Σαλέ Κεμπζαμπό, συγκέντρωσε το 12,80% των ψήφων.
Τα αποτελέσματα επικυρώθηκαν από το συνταγματικό δικαστήριο στις 4 Μαΐου 2016 και απορρίφθηκε η ένσταση από τους υποψηφίους της αντιπολίτευσης, οι οποίοι κατήγγειλαν παρατυπίες. Τα τελικά αποτελέσματα έδωσαν ποσοστό 59,92% των ψήφων στον Ντεμπί και 12,77 στον Κεμπζαμπό.

## Αντιδράσεις
Η Αφρικανική Ένωση, της οποίας ήταν προεδρεύων ο Ντεμπί την περίοδο των εκλογών, δήλωσε ότι η διεξαγωγή των εκλογών έγινε "χωρίς νοθεία"παρά τις διάφορες αντιφάσεις κατά την εκλογική διαδικασία. Σύμφωνα με την έκθεση σε διάφορα εκλογικά κέντρα το προσωπικό ήταν ανεκπαίδευτο και επί συνόλου των καλπών, στο 81% δεν έγινε έλεγχος για το αν οι κάλπες ήταν άδειες κατά την έναρξη της ψηφοφορίας. Επιπλέον, στο 10% των εκλογικών τμημάτων δεν έγινε μυστική ψηφοφορία. Ωστόσο, οι εκλογές έγιναν σε ειρηνικό κλίμα και διεξήχθησαν με δίκαιο τρόπο.

Ο δεύτερος των εκλογών, Σαλέ Κεμπζαμπό, αρνήθηκε να αναγνωρίσει το αποτέλεσμα των εκλογών. Οι υπόλοιποι υποψήφιοι της αντιπολίτευσης κατήγγειλαν ανωμαλίες στα ψηφοδέλτια, ανάμεσα στις οποίες την εξαφάνιση των καλπών και την ρίψη ψηφοδελτίων από ένα συγκεκριμένο κόμμα σε βαθμό που γέμισε η κάλπη.

## Παραπομπές


2016 προεδρικες
Τσαντ
Γεράσιμος Γεννατάς

Ο **Γεράσιμος Γεννατάς** (Αθήνα ,20 Νοεμβρίου 1961) είναι Έλληνας ηθοποιός και σκηνοθέτης.

## Βιογραφία
Είναι τελειόφοιτος του Τμήματος Βιολογίας της Σχολής Θετικών Επιστημών του Εθνικού και Καποδιστριακού Πανεπιστημίου Αθηνών και απόφοιτος της Δραματικής σχολής Βεάκη το 1991.

Έκτοτε έχει συνεργαστεί με τα περισσότερα ΔΗ.ΠΕ.ΘΕ, τις δυο Κρατικές Σκηνές και πολλά θέατρα και θιάσους εντός των Αθηνών. Έχει δουλέψει στον κινηματογράφο και έχει πρωταγωνιστήσει σε αρκετές τηλεοπτικές σειρές. Έγινε περισσότερο γνωστός με τον ρόλο του ως Παναγιώτης Ζύγουρας στην τηλεοπτική σειρά *[[Είσαι το Ταίρι Μου|Είσαι το ταίρι μου]]*, η οποία προβλήθηκε από τον τηλεοπτικό σταθμό Mega Channel.

Το 1999 τιμήθηκε με το βραβείο της Ένωσης Ελλήνων Κριτικών για την ερμηνεία του στο ρόλο του "Τρουφαλντίνο" στον *[[Υπηρέτης δύο αφεντάδων]]* του Κάρλο Γκολντόνι.

Το 2004 σκηνοθέτησε την παράσταση *Βετεράνοι-Ολυμπιακές επιδείξεις καθ' οδον* που παίχτηκε σε δρόμους και πλατείες κατά τους Ολυμπιακούς Αγώνες Αθήνα 2004. Το 2006 σκηνοθέτησε στο θέατρο του Νέου Κόσμου την παράσταση *7 Ρίχτερ*, του Τούρκου συγγραφέα Μπεχίτς Ακ.

Συμμετείχε στο στήσιμο του θεατρικού εργαστηρίου του Δήμου Πετρούπολης όπου και δούλεψε για δυο χρονιές. Οργάνωσε κύκλους σεμιναρίων αυτοσχεδιασμού που παρείχε το ΔΗ.ΠΕ.ΘΕ της Πάτρας στους τελειόφοιτους φοιτητές του Τμήματος Θεατρικών Σπουδών της Σχολής Ανθρωπιστικών και Κοινωνικών Επιστημών του Πανεπιστημίου Πατρών.

## Παραπομπές


Κατηγορία:Έλληνες σκηνοθέτες
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες σκηνοθέτες θεάτρου
Νικόλαος Κωνσταντόπουλος

Ο **Νικόλαος Κ. Κωνσταντόπουλος** (1884 - 1975) ήταν Έλληνας πολιτικός και λογοτέχνης.

## Βιογραφία
Ο Κωνσταντόπουλος γεννήθηκε το 1884 στον Σκοπό της Ανατολικής Θράκης. Ολοκλήρωσε το γυμνάσιο στην Αδριανούπολη και στη συνέχεια μετέβη στην Αθήνα όπου σπούδασε φιλολογία και πολιτικές επιστήμες στο Πανεπιστήμιο Αθηνών από όπου αποφοίτησε το 1910. Στη συνέχεια εργάστηκε από το 1910 μέχρι το 1918 ως καθηγητής σε ελληνικά σχολεία της Θράκης, της Ρουμανίας και της Οδησσού. Μετά τη λήξη του Α΄ Παγκοσμίου Πολέμου διετέλεσε εκπρόσωπος των Ελλήνων Θρακών της Νότιας Ρωσίας και το 1919 συμμετείχε ως βοηθητικό μέλος στην ελληνική αποστολή που συμμετείχε στη σύσκεψη ειρήνης του Παρισιού και στη συνθήκη των Σεβρών. Αργότερα συμμετείχε στην ελληνική αρμοστεία της Κωνσταντινούπολης και το 1920 διορίστηκε βοηθός υποδιοικητής της Ξάνθης την περίοδο που η περιοχή βρισκόταν υπό διασυμμαχικό έλεγχο. Το ίδιο έτος, μετά την παραχώρηση της Ανατολικής Θράκης στην Ελλάδα διορίστηκε ιδιαίτερος γραμματέας της ελληνικής αρμοστείας Αδριανούπολης και τον Νοέμβριο του 1920 συμμετείχε στις βουλευτικές εκλογές του 1920 καταφέρνοντας να εκλεγεί βουλευτής Σαράντα Εκκλησιών με το Κόμμα Φιλελευθέρων. 

Μετά την Μικρασιατική Καταστροφή και την απώλεια της Ανατολικής Θράκης κατέφυγε στην Ελλάδα όπου διετέλεσε νομάρχης Λακωνίας επί κυβέρνησης Γονατά. Έπειτα εκλεγόταν επί σειρά ετών στην εκλογική περιφέρεια Σερρών με το κόμμα των Φιλελευθέρων (1923, 1928, 1932, 1933, 1936), ενώ μεταπολεμικά διετέλεσε από το 1952 μέχρι το 1956 βουλευτής Αθηνών με τον Ελληνικό Συναγερμό. Ενδιάμεσα διετέλεσε από το 1944 ως το 1946, γενικός διοικητής Ανατολικής Μακεδονίας.

Παράλληλα υπήρξε συγγραφέας πολιτικών μελετών και λογοτεχνικών έργων.  Από τις μελέτες του σημαντικότερες είναι η *Συμβολή - μελέτη περί των διεκδικήσεών μας επί υπολοίπου Δυτικής Θράκης και της γραμμής του Έβρου* (Αθήνα, 1944) και το *Υπόμνημα περί των ελληνικών διεκδικήσεων επί της Βορείου Θράκης* (1945). Από τα λογοτεχνικά του έργα ξεχωρίζουν τα, πατριωτικού χαρακτήρα, ποιήματα *Γρηγορείτε* (1909) και *Νικητήρια* (1947). Απεβίωσε στις 20 Ιουλίου του 1975. Προτομή του υπάρχει στον προσφυγικό οικισμό του Νέου Σκοπού Σερρών.

## Παραπομπές


Κατηγορία:Βουλευτές Σερρών
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Σεμέρα

Η **Σεμέρα** (αμχ. ሰመራር) είναι πόλη της βόρειοανατολικής Αιθιοπίας, πρωτεύουσα της περιφέρειας Αφάρ. Βρίσκεται στην Διοικητική ζώνη 1, στην περιοχή Ντούμπτι (αμχ. ዱብቲ). Η Σεμέρα είναι νέα πόλη. Χτίστηκε ως νεα πρωτεύουσα της περιφέρειας Αφάρ. Μέσα στην πόλη περνάει ο αυτοκινητοδρομος μεταξύ Αβάς στην Αιθιοπία και Άσεμπ στην Ερυθραία. Ο αερολιμένας της Σεμέρας προσφέρει αεροπορική σύνδεση με την Αντίς Αμπέμπα.

Κατηγορία:Πόλεις της Αιθιοπίας
Κυβερνείο Καφρ ελ Σεΐχ

To **Κυβερνείο της Καφρ ελ Σεΐχ** (*[[αραβικά]] : محافظة كفر الشيخ Muḥāfaẓat Kafr aš Šayḫ*) είναι διοικητική διαίρεση (Κυβερνείο) της Αιγύπτου
με πρωτεύουσα την πόλη Καφρ ελ Σεΐχ. Έχει πληθυσμό 3.941.293 κατοίκους κι έκταση 3,437 τ.χλμ..

## Γεωγραφία
Βρίσκεται στα βόρεια της Αιγύπτου στο Δέλτα του Νείλου, Συνορεύει με Μεσόγειο Θάλασσα στα βόρεια, με το Δυτικό Κυβερνείο στα νότια, και με το Κυβερνείο Ντακάχλια στα ανατολικά. Στα εδαφικά όρια του κυβερνείου βρίσκεται η Σεβεννυτική λίμνη.

## Ιστορία
Δημιουργήθηκε το 1950 με εδάφη που αποσπάστηκαν από το Δυτικό Κυβερνείο,  με τον νόμο αρ 149 του 1949, με την ονομασία *Κυβερνείο Φουάτ*, προς τιμή του Φουάτ Α΄ της Αιγύπτου. Το 1955 άλλαξε επίσημα η ονομασία σε *Κυβερνείο της Καφρ ελ Σεΐχ*. Το 1960 χωρίστηκε σε επτά υποδιαιρέσεις, το 2016 έχει 10.
μικρογραφία|Χάρτης του κυβερνείου

## Παραπομπές


Κατηγορία:Κυβερνεία της Αιγύπτου
Κυβερνείο Γαρμπία

To **Κυβερνείο Γαρμπία** (*μτφ : Δυτικό Κυβερνείο*) (*[[αραβικά]] :  محافظة الغربية el-Gharbeyya*) είναι διοικητική διαίρεση (Κυβερνείο) της Αιγύπτου
με πρωτεύουσα την πόλη Τάντα. Έχει πληθυσμό 4.010.298 κατοίκους κι έκταση 25.400 τ.χλμ.. Μεγαλύτερη πόλη του κυβερνείου είναι η Ελ Μαχάλα ελ Κούμπρα.

## Ιστορία
Στην απογραφή του 1913 το κυβερνείο είχε 1.484.814 κατοίκους κι έκταση 6.563 τ.χλμ.. Στην απογραφή του 1937 είχε 1.96.3654 κατοίκους κι έκταση 7.299 τ.χλμ., στην απογραφή του 1947 είχε την ίδια έκταση και 2.327.031 κατοίκους. Το 1950 με εδάφη που αποσπούνται από το Δυτικό Κυβερνείο δημιουργείται το Κυβερνείο Καφρ ελ Σεΐχ.

## Παραπομπές


## Εξωτερικοί σύνδεσμοι
* 

Κατηγορία:Κυβερνεία της Αιγύπτου
Παρωδία

Η λέξη **παρωδία** χαρακτηρίζει κάθε ανθρώπινη ενέργεια που έχει σαν σκοπό της να μειώσει ή διακωμωδήσει μια άλλη ενέργεια που δεν έγινε όπως έπρεπε. Στην καθομιλουμένη συχνά αναφέρονται οι εκφράσεις: "παρωδία δίκης", "παρωδία αγώνα", "παρωδία εκλογών" που σημαίνει ότι δεν τηρήθηκαν οι κανόνες διεξαγωγής τους με αποτέλεσμα τη γελοιοποίηση ακόμα και απαξίωση της όλης διαδικασίας. Υπάρχουν επίσης οι εκφράσεις: "παρωδία έργου" που αναφέρεται για τα λογοτεχνικά έργα ή θεάματα καθώς και η "παρωδία θρησκείας", αλλά και παρωδία απονομής βραβείων Νόμπελ (βλ Ig Nobel Prize), επιστημονικών θεμάτων ή  φανταστικών λύσεων (βλ. Ευφυής Πτώση και 'Παταφυσική) , γλώσσας (βλ. Οικουμενική γλώσσα).

## Παραπομπές


Κατηγορία:Σάτιρα
Κυβερνείο Σαρκία

To **Κυβερνείο Σαρκία** (*μτφ : Ανατολικό Κυβερνείο*) (*[[αραβικά]] :  محافظة الشرقية aš-Šarqiyyah*) είναι διοικητική διαίρεση (Κυβερνείο) της Αιγύπτου
με πρωτεύουσα την πόλη Ζαγκαζίγκ. Έχει πληθυσμό 6.327.562 κατοίκους και έκταση 4,180 τ.χλμ..

## Γεωγραφία
Συνορεύει με το Κυβερνείο Ντακάχλια, στα ανατολικά από το Κυβερνείο Πορτ Σάιντ και το Κυβερνείο Ισμαηλίας, στα νότια από το Κυβερνείο Καΐρου και στα δυτικά από το Κυβερνείο Καλγιούμπια και το Δυτικό Κυβερνείο.

## Ιστορία
Στην απογραφή του 1913 το κυβερνείο είχε 879.646 κατοίκους κι έκταση 3.403 τ.χλμ.. Στην απογραφή του 1937 είχε 1.345.829 κατοίκους κι έκταση 5.006 τ.χλμ., στην απογραφή του 1947 είχε την ίδια έκταση και 1.119.456 κατοίκους. Το 1996 είχε 4.281.068 κατοίκους, 5,354,041 το 2006 και 6.327.562 το 2014.

## Παραπομπές


Κατηγορία:Κυβερνεία της Αιγύπτου
Κωνσταντίνος Ποντίδης

Ο **Κωνσταντίνος Δ. Ποντίδης** (1886 - 1960) ήταν Έλληνας εκπαιδευτικός και πολιτικός.

## Βιογραφία
Ο Ποντίδης γεννήθηκε το 1886 στο Διδυμότειχο όπου έμαθε τα πρώτα γράμματα. Στη συνέχεια φοίτησε στην Αστική Σχολή και στο Γυμνάσιο της Αδριανούπολης. Λόγω οικονομικών προβλημάτων δεν προχώρησε σε περαιτέρω σπουδές και μετά την ολοκλήρωση της φοίτησής του στο Γυμνάσιο διορίστηκε δάσκαλος στην Αστική Σχολή Διδυμοτείχου. Στη συνέχεια έγινε επιμελητής του οικοτροφείου Αδριανούπολης, ενώ ταυτόχρονα ήταν μυημένος σε ελληνικές μυστικές πατριωτικές οργανώσεις που δρούσαν εναντίον της βουλγαρικής επικυριαρχίας στην ευρύτερη περιοχή. Για τη δράση του συνελήφθη κατά τον Α΄ Παγκόσμιο Πόλεμο από τις βουλγαρικές αρχές και εξορίστηκε στο Κάρλοβο. Από το 1913 μέχρι το 1923, με μια διακοπή λόγω της εξορίας του, διετέλεσε δάσκαλος στο Καραγάτς (Παλαιά Ορεστιάδα). Μετά την Μικρασιατική Καταστροφή και την απόδοση της Ανατολικής Θράκης στην Τουρκία, ο Ποντίδης επέστρεψε στη γενέτειρά του όπου υπηρέτησε ως εκπαιδευτικός μέχρι τη συνταξιοδότησή του το 1951.

Για την εκπαιδευτική και εθνική του δράση τιμήθηκε με διάφορα παράσημα και επαίνους από το ελληνικό κράτος, ενώ το 1952 εξελέγη βουλευτής Έβρου με τον Ελληνικό Συναγερμό. Απεβίωσε το 1960. Όσον αφορά την προσωπική του ζωή ήταν παντρεμένος με την εκπαιδευτικό Ελένη Μικροπούλου.

## Παραπομπές

## Βιβλιογραφία
*Μόσχου Κούκου - Ευαγγελίας Τσιακίρη, *Η προσφορά των Θρακών εκπαιδευτικών στα γράμματα και στο Έθνος*, Εταιρεία Παιδαγωγικών Επιστημών Κομοτηνής, Κομοτηνή 1997.
Κατηγορία:Έλληνες εκπαιδευτικοί
Κατηγορία:Βουλευτές εκλεγμένοι με τον Ελληνικό Συναγερμό
Δάσκαλος του τρίπτυχου Μόρισον

Με το συμβατικό όνομα **Δάσκαλος του τρίπτυχου Μόρισον** (*[[fl.]]* 16ος αιώνας) είναι γνωστός Φλαμανδός ζωγράφος που δραστηριοποιήθηκε το 16ο αιώνα, κατά πάσα πιθανότητα στην Αμβέρσα. Πήρε το όνομά του από ένα τρίπτυχο με θέμα την *Παρθένο και το θείο Βρέφος* (Μουσείο Τέχνης Τολίντο, Οχάιο, ΗΠΑ) το οποίο φιλοτέχνησε περίπου το 1500 και παλαιότερα ανήκε στη συλλογή του Χιου Μόρισον (γιος του Βρετανού συλλέκτη Άλφρεντ Μόρισον). Δεν διακρίνεται στην πραγματικότητα για την πρωτοτυπία του, καθώς βασίζεται σε μεγάλο βαθμό σε ένα τρίπτυχο με το ίδιο θέμα του Χανς Μέμλινγκ (Μουσείο Ιστορίας της Τέχνης, Βιέννη). Άλλα έργα που αποδίδονται στον ίδιο Δάσκαλο είναι *Η Παρθένος και το βρέφος με αγίους και αγγέλους σε κήπο* (Εθνική Πινακοθήκη, Λονδίνο) που διακρίνεται για τα ποιητικά χαρακτηριστικά του, και η *Προσκύνηση των Μάγων* (Μουσείο Τέχνης Φιλαδέλφειας, ΗΠΑ) που απεικονίζει στο βάθος την πόλη της Αμβέρσας. 

Κατά τον Φριντλέντερ, κύριο χαρακτηριστικό του ύφους του και ενδεικτικό της ποιότητας του καλλιτέχνη είναι ο τρόπος που χειρίζεται το φως στις συνθέσεις του. Ο Φριντλέντερ θεωρούσε πιθανό να ήταν μαθητής του Μέτσις και ειδικότερα ο μαθητής του ονόματι Άντριεν, τον οποίο έγραψε στη συντεχνία των ζωγράφων της Αμβέρσας το 1495 ως «πρώτο μαθητευόμενο» του. Το ίδιο περίπου υποστήριξε και ο Νιέτο Γκάλλο (Nietto Gallo), ταυτίζοντας όμως τον μαθητή με τον ζωγράφο Άντριεν Σκίλλεμαν που έγινε Δάσκαλος το 1499. Ο ιστορικός της τέχνης Βίλχελμ Βαλεντίνερ διατύπωσε την δική του άποψη, σύμφωνα με την οποία ο Δάσκαλος του τρίπτυχου Μόρισον ταυτίζεται με τον Ολλανδό ζωγράφο Σίμον φαν Χάρλεμ που εργάστηκε στην Αμβέρσα την περίοδο 1502-24.

## Παραπομπές


## Πηγές
*Friedländer, M. J. (1971). *Early Netherlandish Painting*, Vol. VIΙ, New York: Praeger, σελ. 41-45

Κατηγορία:Φλαμανδοί ζωγράφοι
Γιώργος Ντράγκοβιτς

Ο **Γιώργος Ντράγκοβιτς** ή **Ντράκοβιτς** , γεννημένος στις 20 Οκτωβρίου 1968 στην Κοζάνη, είναι Έλληνας παλαίμαχος διεθνής πετοσφαιριστής που αγωνίστηκε στον Ολυμπιακό και την Α.Ε. Νικαίας στη θέση του διαγώνιου. Πρώτη ομάδα ο Εθνικός  Κοζανης με τον οποίο αγωνίστηκε στη Α Εθνική κατηγορία τη σεζόν 1986/1987 

## Καριέρα
Ο Ντράγκοβιτς συνέδεσε την καριέρα του με τον Ολυμπιακό Πειραιώς, στον οποίο αγωνίστηκε συνολικά για δεκαπέντε χρόνια, κατακτώντας έντεκα πρωταθλήματα, οκτώ κύπελλα, ένα σούπερ καπ Ελλάδας, καθώς και δύο κύπελλα κυπελλούχων Ευρώπης. Εκτός από τον Ολυμπιακό, αγωνίστηκε στο Ρέθυμνο για μικρό χρονικό διάστημα και στην Α.Ε. Νικαίας, ομάδα στην οποία έκλεισε την καριέρα του, καταφέρνοντας να κατακτήσει το κύπελλο του 2004.

## Εθνική Ελλάδος
Ο Γιώργος Ντράγκοβιτς είναι από τους ρέκορντμαν συμμετοχών στην Εθνικής Ελλάδος, έχοντας αγωνιστεί με τα χρώματά της 345 φορές.

## Διοικητική σταδιοδρομία
Είναι μέλος του Δ.Σ. της ΕΟΠΕ, εκλεγμένος με το ψηφοδέλτιο του Μιχάλη Τριανταφυλλίδη. 

## Τίτλοι
### Διεθνείς
* **2 [[CEV Cup πετοσφαίρισης ανδρών|Κύπελλα Κυπελλούχων Ευρώπης]]**
** 1996, 2005

### Συλλογικοί
* **11 [[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδας]]:**
**1988, 1989, 1990, 1991, 1992, 1993, 1994, 1998, 1999, 2000, 2001
* **9 [[Κύπελλο Ελλάδας πετοσφαίρισης ανδρών|Κύπελλα Ελλάδας]]:**
**1989, 1990, 1992, 1993, 1997, 1998, 1999, 2001, 2003
* **1 [[Σούπερ καπ Ελλάδος πετοσφαίρισης Ανδρών|Σούπερ Καπ Ελλάδας]]:**
**2000

## Πηγές
* Γιώργος Ντράγκοβιτς

## Παραπομπές


Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΟΣΦΠ
Κυβερνείο Δαμιέτης

To **Κυβερνείο της Δαμιέτης** (μετάφ. Ανατολικό Κυβερνείο) (αραβικά محافظة دمياط, *Muhāfazat Dumyāt*) είναι διοικητική διαίρεση (Κυβερνείο) της Αιγύπτου με πρωτεύουσα την πόλη Δαμιέτη. Έχει πληθυσμό 1.092.316 κατοίκους με πυκνότητα πληθυσμού 1,40 ανά τετρ. χιλιόμ. και έκταση 589 τετρ. χιλιόμετρα.

## Ιστορία
Στην απογραφή του 1913 το κυβερνείο είχε 912.428 κατοίκους και έκταση 2.634 τ. χιλιόμ.. Στην απογραφή του 1937 είχε 40.259 κατοίκους και ίδια έκταση, στην απογραφή του 1947 είχε την ίδια έκταση και 53.631 κατοίκους.

## Διοικητική διαίρεση
Το κυβερνείο υποδιαιρείται σε πέντε υποκυβερνεία και έχει 33 χωριά: 
* Δαμιέτη
* Ελ Ζάρκα
* Φαρσκούρ
* Καφρ Σάαντ
* Καφρ ελ Μπουτίχ

## Παραπομπές


Κατηγορία:Κυβερνεία της Αιγύπτου
Διαγωνισμός Νέων Χορευτών Eurovision 1993

Ο **Διαγωνισμός Νέων Χορευτών Eurovision 1993** είναι η πέμπτη έκδοση του διαγωνισμού νέων χορευτών Eurovision,που πραγματοποιήθηκε στο Dance House στη Στοκχόλμη,πρωτεύουσα της Σουηδίας.Ο διαγωνισμός συνδιοργανώθηκε από την EBU και την SVT.Συνολικά,15 χώρες πήραν μέρος στον διαγωνισμό,οι 8 από αυτές πέρασαν στον τελικό.Η Εσθονία,η Ελλάδα,η Πολωνία και η Σλοβενία έκαναν ντεμπούτο με την Αυστρία να επιστρέφει και να αποχωρούν η Βουλγαρία,η Ολλανδία,η Πορτογαλία,η Ιταλία και η Γιουγκοσλαβία.

Όπως στον διαγωνισμό του 1989 και του 1991,διοργανώθηκε ένας ημιτελικός για να αποφασιστεί ποιες χώρες θα περάσουν στον τελικό.Ο ημιτελικός πραγματοποιήθηκε στις 13 Ιουνίου του 1993

Νικήτρια χώρα ήταν η Ισπανία.

Κατηγορία:Διαγωνισμοί Νέων Χορευτών Eurovision
Στήλη Σηραπείτιδος στο Αρμάζι

Η **Στήλη Σηραπείτιδος στο Αρμάζι**  (γεωργιανά: სერაფიტას არმაზის სტელა, ) ή *δίγλωσση στήλη του Αρμάζι* (γεωργιανά: არმაზის ბილინგვა, ) είναι στήλη με δίγλωσση επιγραφή γραμμένη στα αρχαία ελληνικά και τα αραμαϊκά, που βρέθηκε το 1940, στο Αρμάζι, 4 χιλιόμετρα νοτιοδυτικά της Μτσκέτα, την αρχαία πρωτεύουσα του Βασιλείου της Ιβηρίας. 

## Περιεχόμενο των επιγραφών

Η δίγλωσση ελληνο-αραμαϊκή επιτύμβια στήλη μνημονεύει Γεωργιανή πριγκίπισσα, η οποία πέθανε νεότατη, σε ηλικία 21 ετών και η οποία ονομαζόταν Σηραπείτις (αγγλικά Serapit).
Οι επιγραφές αναφέρουν τους Γεωργιανούς μονάρχες της Ιβηρίας, Φαρναβάζο Α΄ της Ιβηρίας και Φαρασμάνη Β΄ της Ιβηρίας, καθώς και άλλα μέλη της ιβηριανής αριστοκρατίας. Η δίγλωσση στήλη χρονολογείται στο 150 ΚΕ. 

## Οι επιγραφές
### Ελληνική επιγραφή

### Αραμαϊκή επιγραφή

## Παραπομπές


## Πηγές–βιβλιογραφία

* Akaki Shanidze, “Bilinguals from Armazi, V. II, Tbilisi”, 1941
* Simon Kaukhchishvili, “Greek inscriptions of Armazi, V. II, Tbilisi”, 1941
* Giorgi Tsereteli, “Armazi Bilingual, XIII, Tbilisi”, 1942
* David Marshall Lang, “Landmarks in Georgian Literature”, 1966
* Stephen H. Rapp Jr, “The Sasanian World through Georgian Eyes: Caucasia and the Iranian Commonwealth in Late Antique Georgian Literature”, 2014

Κατηγορία:Τέχνεργα
Κατηγορία:Επιγραφές
Κατηγορία:Επιγραφές ρωμαϊκής εποχής
Κατηγορία:Αραμαϊκές επιγραφές
Κατηγορία:Πολύγλωσσα κείμενα
Κατηγορία:Φαρναβαζίδες
Κατηγορία:Έργα του 2ου αιώνα
Κατηγορία:Στήλες
Ρόι Κιν

Ο **Ρόι Μορίς Κιν** (*Roy Maurice Keane*, γενν. 10 Αυγούστου 1971) είναι Ιρλανδός διεθνής πρώην ποδοσφαιριστής και νυν προπονητής ποδοσφαίρου. Θεωρείται ως ένας από τους σπουδαιότερους Ιρλανδούς ποδοσφαιριστές, έχοντας κατακτήσει 19 τρόπαια, εκ των οποίων τα 17 προέρχεται από τη Μάντσεστερ Γιουνάιτεντ. Από το 2013 είναι βοηθός προπονητή στην Εθνική Ιρλανδίας..

Σε συλλογικό επίπεδο η καριέρα του Κιν διήρκεσε σχεδόν μία εικοσαετία, στην οποία εργάσθηκε σε τέσσερις ομάδες: Κομπ Ράμπλερς, Νότινχαμ Φόρεστ, Μάντσεστερ Γιουνάιτεντ και Σέλτικ. Ο Κιν αγωνιζόταν ως αμυντικός μέσος, και διακρινόταν για τη δυναμικότητα του και τις ηγετικές του αρετές, εξ ου κιόλας διατέλεσε 8 χρόνια αρχηγός στη Μάντσεστερ. Εκεί κατέκτησε εφτά φορές το πρωτάθλημα Αγγλίας, τέσσερις φορές το Κύπελλο και μία φορά το Τσάμπιονς Λιγκ, τη σεζόν 1998-99, μεταξύ άλλων. Αν και αρχηγός και βασικό στέλεχος της ομάδας, ο Κιν απουσίασε από τον τελικό του Τσάμπιονς Λιγκ το 1999, επειδή είχε συμπληρώσει κάρτες στον ημιτελικό με την Γιουβέντους. Επίσης, ήταν μέλος και αρχηγός της Εθνική Ιρλανδίας για σχεδόν 15 χρόνια. Ως ποδοσφαιριστής ο Κιν θεωρούταν ένας από τους σπουδαιότερους αμυντικούς χαφ της γενιάς του. Μάλιστα, ο Πελέ, τον συμπεριέλαβε στη FIFA 100,  ενώ και οι *[[The Times]]*, τον συμπεριλάμβανε στη λίστα της με τους *50 Σκληρότερους Ποδοσφαιριστές*, στη θέση 11.

Το 2006, όπου αποσύρθηκε, εντάχθηκε στο τεχνικό επιτελείο της Σάντερλαντ, ως πρώτος προπονητής, εκεί παρέμεινε για δυο χρόνια, βοηθώντας την ομάδα να ανακάμψει και να επιστρέψει στην Πρέμιερ Λιγκ. Το 2009 ανέλαβε την Ίπσουιτς, για άλλα δύο χρόνια, αλλά εξ αιτίας της κακής της βαθμολογικής θέσης, έφυγε περίπου στου 20 μήνες. Από το 2013 έως και σήμερα είναι βοηθός προπονητή στην Εθνική Ιρλανδίας. Ωστόσο, βοηθός χρημάτισε κι έναν χρόνο στην Άστον Βίλα, το 2014.

## Παραπομπές


## Εξωτερικοί σύνδεσμοι
*
*
*Career photos on BBC Online
*BBC Wear – Roy Keane's first day on the job at SAFC
*English Football Hall of Fame Profile

Κατηγορία:Μέσοι ποδοσφαιριστές
Κατηγορία:Ιρλανδοί ποδοσφαιριστές
Κατηγορία:Ποδοσφαιριστές Εθνικής Ιρλανδίας Κ21
Κατηγορία:Ποδοσφαιριστές Εθνικής Ιρλανδίας
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Νότιγχαμ Φόρεστ
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Σέλτικ Γλασκώβης
Κατηγορία:Ποδοσφαιριστές Πρέμιερ Λιγκ
Κατηγορία:Ιρλανδοί προπονητές ποδοσφαίρου
Κατηγορία:Προπονητές ποδοσφαίρου Σάντερλαντ ΑΦΚ
Κατηγορία:FIFA 100
Κατηγορία:Προπονητές της Πρέμιερ Λιγκ
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Πρέμιερ Λιγκ Σκωτίας
Λα ελάσσονα

Η **Λα ελάσσονα** ή **Λα μινόρε**  (**A minor** ή και **Am**) είναι μία ελάσσονα κλίμακα, η οποία έχει τονική τη νότα Λα και αποτελείται από τους φθόγγους Λα, Σι, Ντο, Ρε, Μι Φα και Σολ (φυσική Λα ελάσσονα). Η κλίμακα αυτή δεν έχει ούτε διέσεις ούτε υφέσεις. Ωστόσο, στην αρμονική Λα ελάσσονα η VII βαθμίδα οξύνεται ένα ημιτόνιο (το Σολ μετατρέπεται σε Σολ#). Σχετική της Λα ελάσσονα είναι η Ντο μείζονα και ομώνυμη η Λα μείζονα. Επίσης, υπάρχει και η Λα μελωδική ελάσσονα, η οποία σχηματίζεται με ανιούσα φορά και με κατιούσα (ανιούσα φορά: Λα, Σι, Ντο, Ρε, Μι, Φα#, Σολ# και κατιούσα φορά: Σολ, Φα, Μι, Ρε, Ντο, Λα).

## Παραπομπές



Κατηγορία:Ελάσσονες κλίμακες
*
Βουλευτικές εκλογές 2011 στην Αγία Λουκία

[μικρογραφία|Ο νικητής των εκλογών [Κένι Άντονι, ο οποίος εκλέχθηκε προωθυπουργός]]
Στην **[[Αγία Λουκία (χώρα)|Αγία Λουκία]]** διεξήχθησαν **γενικές εκλογές** στις 28 Νοεμβρίου 2011. Το αποτέλεσμα ήταν η νίκη του Εργατικού Κόμματος, που κέρδισε 11 επί συνόλου 17 εδρών.

Συνακόλουθα, στις 30 Νοεμβρίου 2011 ο αρχηγός του Εργατικού Κόμματος Κένι Άντονι ορκίστηκε πρωθυπουργός.

## Παραπομπές


2011
Αγια Λουκια
Ορενμπούργκ

Το **Ορενμπούργκ** (, ) είναι πόλη στα νότια Ουράλια στη Ρωσία. Είναι το διοικητικό κέντρο της περιφέρειας Αρινμπούρκ. 

Βρίσκεται στον ποταμό Ουράλη. Ο πληθυσμός της πόλης είναι 562.569 κάτοικοι (2016).

## Δημογραφία

## Παραπομπές


## Εξωτερικοί σύνδεσμοι
* 
*  

Κατηγορία:Ασιατικές πόλεις της Ρωσίας
Κατηγορία:Διηπειρωτικές πόλεις
Κατηγορία:Πόλεις του Όμπλαστ του Ορενμπούργκ
Κατηγορία:Πρωτεύουσες ομόσπονδων ενοτήτων της Ρωσίας
Φωτεινή Μπαξεβάνη

Η **Φωτεινή Μπαξεβάνη** (Αθήνα, 3 Ιουλίου 1971) είναι Ελληνίδα ηθοποιός και σκηνοθέτρια.

## Βιογραφία
Είναι απόφοιτη της Δραματικής Σχολής του Εθνικού Θεάτρου (1992). Από το 1992 έως σήμερα συμμετείχε στο θέατρο σε πάνω από 40 παραστάσεις ως ηθοποιός, συνθέτρια, σκηνοθέτρια. Ο ρόλος που την έκανε ευρέως γνωστή στο τηλεοπτικό κοινό ήταν στη σειρά του ΑΝΤ1, ''Εγκλήματα''  όπου υποδυόταν την Πέπη, την κολλητή φίλη της Σωσώς Παπαδήμα. Την περίοδο 2010–2012 έπαιξε στο Κρατικό Θέατρο Βορείου Ελλάδος στη Θεσσαλονίκη τη *Λωξάντρα* που ξεπέρασε τους 100.000 θεατές Το 2017 στο φεστιβάλ ταινιών μικρού μήκους της Δράμας πήρε βραβείο καλύτερης γυναικείας ερμηνείας για την ταινία *Uranya*.. Την περίοδο έως το 2021 πρωταγωνιστεί στην παράσταση * η Κυρά της Ρω*. Έκανε πρεμιέρα τον Οκτώβριο του 2017 και συνολικά παρουσιάστηκε με μεγάλη αποδοχή από κοινό και κριτικούς σε τρία θέατρα στην Αθήνα, τρία στη Θεσσαλονίκη (Εγνατία, Αυλαία, Αμαλία), στο μεγαλύτερο μέρος της ηπειρωτικής και νησιωτικής Ελλάδας, στην Κύπρο, την Αυστραλία και την Αμερική.

## Σκηνοθεσία
Η ηθοποιός έχει δοκιμαστεί και ως σκηνοθέτρια κάνοντας το 2009 το ντεμπούτο της στην Αμερική με το μυθιστόρημα του Γιάννη Σκαραγκά «Ρrime Νumbers» που ανέβηκε στη Νέα Υόρκη από το Κέντρο Ελληνικού Πολιτισμού.

## Δισκογραφία
Μαζί με τον σαξοφωνίστα Δημήτρη Τσάκα ίδρυσαν μία δισκογραφική εταιρεία, τη FAOS Music, η οποία ασχολείται με την κυκλοφορία κομματιών που συνοδεύουν κυρίως θεατρικές παραστάσεις.

## Φιλμογραφία

## Θεατρικές παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Ναυσιμέδοντας

Στην ελληνική μυθολογία ο **Ναυσιμέδων** ήταν γιος του Ναυπλίου -βασιλιά της Εύβοιας- και της Κλυμένης -ή της Ησιόνης-, και αδελφός του Παλαμήδη και του Οίακα. Αναφέρεται σε ελληνικές τραγωδίες.

## Πηγές
* Wilhelm Heinrich Roscher: Ausführliches Lexikon der griechischen und römischen Mythologie. Band 3,1, Leipzig 1902, Sp. 41.
## Παραπομπές
* Βιβλιοθήκη του Απολλόδωρου 2, 1, 5.

Κατηγορία:Πρόσωπα της ελληνικής μυθολογίας
Άλεν Τσάστνετ

Ο **Άλεν Τσάστνετ**  (Allen Michael Chastanet, 1960-) είναι επιχειρηματίας και πολιτικός από την Αγία Λουκία, πρωθυπουργός της χώρας  από τον Ιούνιο του 2016 ως τις 28 Ιουλίου 2021. Είναι αρχηγός του Κόμματος Ενωμένων Εργατών και κοινοβουλευτικός εκπρόσωπος στην περιφέρεια Νότια Μικούντ (Micoud South). Προηγουμένως υπηρέτησε ως υπουργός Τουρισμού και Πολιτικής Αεροπορίας.

## Εκπαίδευση
Γεννήθηκε στις 20 Νοεμβρίου 1960. Κατέχει τίτλο B.A. από το Πανεπιστήμιο του Μπίσοπ και Μάστερ MSc από το Αμερικανικό Πανεπιστήμιο.

## Επιχειρηματική καριέρα
Ο Τσάστνετ εργάστηκε ως αντιπρόεδρος αγορών και πωλήσεων στην αεροπορική εταιρεία Air Jamaica. Είναι επίσης διευθύνων σύμβουλος στο ξενοδοχείο Κόκο Παλμ.

## Πολιτική σταδιοδρομία
μικρογραφία|Ο Ντόναλντ Τράμπ ως τότε πρόεδρος των ΗΠΑ υποδέχεται τον πρώην πρωθυπουργό της Αγίας Λουκίας Άλεν Τσάστνετ στις 22 Μαρτίου του 2019, σε μια συνάντηση των αρχηγών των Καραϊβικών χωρών στο Μαρ-α-Λάγκο, την έπαυλη του στο Παλμ Μπίτς της Φλόριντα.
Διετέλεσε υπουργός Τουρισμού και Πολιτικής Αεροπορίας και γερουσιαστής από το 2006 ως το 2011.  Ο Τσάστνετ κατήλθε ως υποψήφιος για μία έδρα στο κοινοβούλιο στην περιφέρεια Σουφριέρ στις εκλογές του 2011, αλλά απέτυχε να εκλεγεί. Το 2013 εξελέγη αρχηγός της αντιπολίτευσης με το Κόμμα Ενωμένων Εργατών. Κέρδισε την κοινοβουλευτική έδρα στην περιφέρεια Micoud South στις γενικές εκλογές του 2016. Ορκίστηκε ως πρωθυπουργός στις 7 Ιουνίου 2016.
Η κυβέρνησή του επέζησε πρότασης δυσπιστίας, στις 30 Ιανουαρίου 2019, με ψήφους 11 προς 6.

Λόγω της κακοδιαχείρισης της οικονομίας από την κυβέρνησή του, στη χώρα σημειώθηκε έκρηξη χρέους, με βάση έκθεση της Κεντρικής Τράπεζας Ανατολικής Καραϊβικής. Η Αγία Λουκία έγινε η πιο χρεωμένη χώρα στα κράτη μέλη του Οργανισμού των Χωρών Ανατολικής Καραϊβικής.

Στις 26 Ιουλίου 2021 ο Τσάστνετ και το κόμμα του καταποντίστηκαν στις γενικές εκλογές Το Εργατικό Κόμμα κέρδισε σαρωτική νίκη στις εκλογές και ο αρχηγός του, Φίλιπ Τζ. Πιερ, ορκίστηκε νέος πρωθυπουργός στις 28 Ιουλίου.

## Προσωπική ζωή
Είναι γιος του επιχειρηματία Μάικλ Τσάστνετ. Είναι παντρεμένος με τη Ρακέλ Ντιμπουλέ-Τσάστνετ (Raquel DuBoulay-Chastanet) και έχουν δύο παιδιά.

## Παραπομπές


Κατηγορία:Πρωθυπουργοί της Αγίας Λουκίας